CELEX: 62009CN0036
Language: sk
Date: 2009-01-28 00:00:00
Title: Vec C-36/09 P: Odvolanie podané 28. januára 2009 : Transportes Evaristo Molina, S.A. proti rozsudku Súdu prvého stupňa (štvrtá komora) zo 14. novembra 2008 vo veci T-45/08, Transportes Evaristo Molina, S.A./Komisia Európskych spoločenstiev

4.4.2009   
            
            
               SK
            
            
               Úradný vestník Európskej únie
            
            
               C 82/16
            
         Odvolanie podané 28. januára 2009: Transportes Evaristo Molina, S.A. proti rozsudku Súdu prvého stupňa (štvrtá komora) zo 14. novembra 2008 vo veci T-45/08, Transportes Evaristo Molina, S.A./Komisia Európskych spoločenstiev
   (Vec C-36/09 P)
   (2009/C 82/30)
   Jazyk konania: španielčina
   Účastníci konania
   
      Odvolateľ: Transportes Evaristo Molina, S.A. (v zastúpení: A. Hernández Pardo, S. Beltrán Ruiz a L. Ruiz Ezquerra, abogados)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               Zrušiť v plnom rozsahu uznesenie Súdu prvého stupňa zo 14. novembra 2008 vo veci T-45/08 a v prípade, že by sa Súdny dvor domnieval, že je dostatočne oboznámený s vecou, aby mohol sám meritórne rozhodnúť o žalobe podanej na Súde prvého stupňa:
               
                           —
                        
                        
                           pred posúdením veci samej vyhlásiť relevantnosť dôkazov, o ktorých vykonanie žiadala Transportes Evaristo Molina, S.A. v žalobe o neplatnosť, a nariadiť ich vykonanie, a
                        
                     
                           —
                        
                        
                           v plnom rozsahu vyhovieť návrhom, ktoré Transportes Evaristo Molina, S.A., uviedla pred Súdom prvého stupňa: zrušenie rozhodnutia Komisie z 12. apríla 2006 (1) o konaní podľa článku 81 Zmluvy o ES (vec COMP/B-1/38.348 – Repsol CPP) z dôvodu porušenia článku 9 nariadenia č. 1/2003 (2), ako aj zásad práva Spoločenstva vymenovaných v žalobe o neplatnosť, samotného článku 81 ES a nariadení o blokových výnimkách, ktoré vykonávajú odsek 3 uvedeného nariadenia, a síce nariadenia (EHS) č. 1984/83 (3) a nariadenia (ES) č. 2790/99 (4).
                        
                     
         
               —
            
            
               Zaviazať Komisiu Európskych spoločenstiev na náhradu trov konania.
            
         Odvolacie dôvody a hlavné tvrdenia
   
               a)
            
            
               Dňom, od ktorého sa mala začať počítať lehota stanovená v článku 230 ES, bol deň, od ktorého sa napadnutý akt (rozhodnutie Komisie z 12. apríla 2006, vec COMP/B-1/38.348 – Repsol CPP) priamo a individuálne dotýkal Transportes Evaristo Molina, S.A.;
            
         
               b)
            
            
               v prípade, že by sa žaloba, ktorú podal Transportes Evaristo Molina, S.A., považovala za podanú oneskorene, odvolateľ tvrdí, že omeškanie treba považovať za odpustiteľné, pretože Európska komisia sa správala spôsobom, ktorým odvolateľa uviedla do omylu.
            
         
      (1)  Rozhodnutie Komisie 2006/446/ES z 12. apríla 2006 o konaní podľa článku 81 Zmluvy o ES (vec COMP/B-1/38.348 – Repsol CPP) [oznámené pod číslom K(2006) 1548] (zhrnutie uverejnené v Ú. v. EÚ L 176, s. 104).
   
      (2)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 [ES] a 82 [ES] (Ú. v. ES L 1, 2003, s. 1; Mim. vyd. 08/002, s. 205).
   
      (3)  Nariadenie Komisie (EHS) č. 1984/83 z 22. júna 1983 o uplatňovaní článku 81 ods. 3 Zmluvy na kategórie dohôd o výhradnom nákupe [neoficiálny preklad] (Ú. v. ES L 173, s. 5).
   
      (4)  4 Nariadenie Komisie (ES) č. 2790/1999 z 22. decembra 1999 o uplatňovaní článku 81 ods. 3 Zmluvy na kategórie vertikálnych dohôd a zosúladených postupov (Ú. v. ES L 336, s. 21; Mim. vyd. 08/001, s. 364).